ASCD Arriba Peru

ASCD Arriba Peru òf Arriba Peru  (ofisialmente Asociación Socio-Cultural y Deportiva Arriba Peru) ta un klup di futbòl amatür di Kralendijk, Boneiru. E klup ta konosí pa tin un influensia grandi di e peruanonan residensiá na e isla. Aktualmente e ta milita den Liga Boneiru, e liga di fútbòl mas altu di FFB.

 Historia 
Arriba Peru a wòrdu fundá 5 di ougùstùs 1995 na Kralendijk dor di algun migrante peruano bibá na Boneiru. E asosiashon a skohe pa un nòmber na spaño, un emblema ku ta identifiká ku Peru i un unifòrm similar na esun di e selekshon nashonal peruano, den kolónan blanku i kòrá.

E asosiashon ta aktivo komo organisadó di evento i aktividatnan sosial-kultural i deportivo. For di inisio el a sa di uni e hungadónan di futbòl di orígen peruano i a forma un ekipo di veterano, kual a keda aktivo te dia di awe. Na dos okashon e ekipo a titulá kampeon den e Liga di Veterano di Boneiru. Desde temporada 2007/2008 Arriba Peru a kuminsa partisipa den e Liga Boneiru i awendia e ekipo tambe ta inkorporá hungadónan di otro paisnan suramerikano.

 Link eksterno 
  Profil Arriba Peru
 Liga di Boneiru

Category:Futbòl na Boneiru